stanford-oval/wikipedia huggingface dataset:
מדינת אירלנד החופשית
מדינת אירלנד החופשית במציאות > התפתחות חוקתית

מייקל קולינס תיאר את ההסכם האנגלו־אירי כ"חירות להשיג את החירות". למעשה ההסכם העניק למדינה את רוב הסמלים, הכוחות החוקיים והתפקידים של מדינה ריבונית, לרבות דמוקרטיה פרלמנטרית, ממשלה, מוסדות שיפוטיים, וחוקה כתובה שהיה בידי המדינה האירית החופשית לשנותה. על אלו היו מספר מגבלות:
המלך האנגלי נותר ראשה הרשמי של המדינה.
לממשלת בריטניה נותר תפקיד בקביעת המדיניות באירלנד. תפקיד המושל הכללי, נציגו של המלך, אשר קיבל את הוראותיו מן הממשלה הבריטית, הותיר לו זכות וטו על כל חקיקה אירית מקומית.
לאזרחי המדינה הייתה אזרחות של דומיניון, ולא אזרחות אירית, והיה צורך בחותמתו של המלך על כל המסמכים הרשמיים.
כל זאת השתנה בשנות ה-20. רפורמה בחבר העמים הבריטי הביאה לכך שבשנת 1927 ויתר המלך על התואר "מלך באירלנד" לטובת התואר "מלך אירלנד" שפירושו הוא כי סמכויותיו הביצועיות אבדו, ולמעשה מדיניותו הוכתבה לא על ידי הממשלה בלונדון אלא על ידי ממשלתה של אירלנד (שינויים דומים חלו גם לגבי קנדה, אוסטרליה וניו זילנד). פיחות דומה חל גם במעמדו של המושל. למעשה, משנת 1927 לא הייתה לבריטניה כל יד בענייניה הפנימיים של המדינה האירית החופשית.
המדינה המשיכה בדרכה אל העצמאות כאשר החלה לקבל האמנתם של שגרירים, דבר שלא נעשה על ידי אף דומיניון לפניהם. אירלנד רשמה את ההסכם האנגלו־אירי בחבר הלאומים כמסמך בינלאומי רשמי, על אף התנגדותה של בריטניה שהתעקשה בכך שמדובר בעניין בריטי פנימי.
המדינה קיבלה את רשותו של המלך, שיהיו אלה אירים ש"ייעצו" לו כיצד להפעיל את סמכויותיו, ואכן עשתה כן בחתמה הסכם עצמאי עם פורטוגל בשנת 1931, והחלה להשתמש בחותמו של "מלך אירלנד" במקום חותמו של "מלך אנגליה" על פני מסמכים רשמיים. על פני החותם היה דיוקנו של המלך "ג'ורג' החמישי מלך אירלנד", וכן סמלה הרשמי של המדינה, הנבל, והמילים הגאליות Saorstát Éireann שפירושן "מדינת אירלנד החופשית". היה זה החותם העצמאי הראשון של מדינה כלשהי בחבר העמים הבריטי. אף רפובליקני אדוק כדה ואלירה היה חייב להודות כי המדובר בצעדים מרחיקי לכת בכיוון הרצוי לו.
בשנת 1929 פגע המשבר הכלכלי העולמי אף באירלנד. במשך שלוש שנים נאבק קוסגרייב לייצב את כלכלת המדינה, אך בבחירות בשנת 1932 סר חינו בעיני הבוחרים (במיוחד בשל מצבה של הכלכלה) והוא הוחלף בדה ואלירה.
כאשר קיבל דה ואלירה את תפקיד נשיא המועצה המבצעת (המקביל, כאמור, לתפקידו של ראש הממשלה), לאחר שמפלגתו, פאינה פאיל, זכתה בבחירות בשנת 1932, המשיך בצעדים אלו. ללא כל אפשרות בריטית להצר את צעדיו, ביטל את שבועת הנאמנות, את הסנאט, את הייצוג לאוניברסיטאות בדאל (אשר מכוחו היו בדאל שישה צירים פרוטסטנטים), ואת האפשרות לעתור לבית הדין הבריטי המקביל לבג"ץ. לאחר התפטרותו של אדוארד השמיני יורשו של המלך ג'ורג' החמישי אשר התפטר לאחר תקופה קצרה בתפקיד בשל פרשת אהבים עם גרושה אמריקנית, ניסה דה ואלירה לנצל את המצב על מנת לבטל את תפקידי המלך והמושל מעיקרם, באמצעות תיקון מספר 27 לחוקה. יועציו המשפטיים יעצו לו כי לתפקידים אלו קיום מעבר לחוקה הכתובה במספר רב של אמנות, חוקים, צווים ותקנות, והיה עליו לחוקק חוק מיוחד על מנת לבטל את כל ה"זנבות" שהותיר.
סופה של מדינת אירלנד החופשית

בשנת 1937 החליף דה ואלירה את החוקה משנת 1922 שניסח מייקל קולינס, בחוקה שהוא עצמו ניסח. בחוקה החדשה, שנתקבלה ב-29 בדצמבר אותה שנה, הוא קרא למדינה החדשה Éire (איירה), ויצר תפקיד חדש, נשיא אירלנד, אשר החליף את המושל של המדינה האירית החופשית. חוקתו של דה ואלירה לא הכירה בחלוקתה של אירלנד לצפון ולדרום, אך קיבלה אותה כעובדה. החוקה נתנה גם מעמד מיוחד לכנסייה הקתולית, אך הכירה בזכויותיהן של אמונות אחרות, ובמיוחד הדת האנגליקנית והדת היהודית. בשנת 1948 הפכה המדינה לרפובליקה על ידי יורשיו של דה ואלירה.
ראו גם

היסטוריה של אירלנד - ממרד חג הפסחא עד החוזה האנגלו-אירי
איימון דה ואלירה
בול עם דיוקנו של ג'ורג' החמישי, והדפס הרכב Saorstát Éireann 1922 - "מדינת אירלנד החופשית" בגאלית אירית
סמל המדינה
דרכון של מדינת אירלנד החופשית
מונסון

ערך זה עוסק בזרימות אוויר עונתיות קבועות. אם התכוונתם למשמעות אחרת, ראו .
ענני מונסון
הרי גהט המערביים בעונה הגשומה, 28 באוגוסט 2010
מוֹנסוּן הוא מונח במטאורולוגיה המתייחס לרוב לזרימות אוויר עונתיות קבועות המתהוות בתת היבשת ההודית עקב הפרשים תרמיים (הפרשי-טמפרטורות קבועים) בין הים ליבשה. ניתן להתייחס גם למונסונים במקומות אחרים בעולם, שכן ההגדרה ההידרולוגית למונסון היא ירידת ממטרים בעונה קבועה ומסוימת.
המונסון יכול להיווצר הן בעונה היבשה והן בעונה הגשומה, במהלך עונת הקיץ מעל הגוש היבשתי, הנוטה להתחמם במהירות, מתהווה מסת אוויר חמה ביחס לאוויר האוקיאני הקריר יחסית, ולכן מתהווה זרימת אוויר מן הים אל היבשה. לרוב זרימה זו נושאת בחובה לחות רבה, אשר עם עלייתה לרום מתעבה וניתכת אל הארץ כ"גשמי מונסון".
המונסון הקיצי מלווה בהתהוות של שקע תרמי.
תופעה הפוכה מתרחשת בעונת החורף, אז מתהווה זרימה יבשה קרה ודלה בלחות, שלרוב מלווה בהתהוות רמה תרמית.
המקור הראשוני של המילה מונסון הוא המילה הערבית "מַוְּסִם" (موسم) - "עונה". המונח מונסון היה בשימוש לראשונה באנגלית בהודו כדי לתאר את הרוחות העונתיות במפרץ בנגל והים הערבי שבדרום-מזרח הגורמות לממטרים כבדים באזור. בהידרולוגיה מתייחסים לכל מצב שבו אזור מקבל את מרבית הגשמים שלו בעונה מסוימת כאל "גשם מונסוני".
ישראל מושפעת בעונת הקיץ משלוחה של מערכת המונסון ההודית, היוצאת למפרץ הפרסי (ומכאן שמו, "האפיק הפרסי") ומשם ללבנט הציקלוגנטי.
מחקרים מהתקופה האחרונה מצביעים על כך ששינויי האקלים אחראיים לשינויים מרחיקי לכת בתדירותם ובעוצמתם של המונסונים בתת-היבשת ההודית.
ראו גם

מטאורולוגיה – מונחים
המונסון של אמריקה הצפונית
לקריאה נוספת

שרה קורבט, מהמרים על המונסון, נשיונל ג'יאוגרפיק ישראל, גיליון 138, נובמבר 2009
הערות שוליים

↑  שני אשכנזי, ‏קדחת, מלריה מונסונים וקורונה: "הסערה המושלמת" של הודו, באתר גלובס, 1 באוגוסט 2020
| --- | --- |
בקרת זהויות :  NLI: 987007543538505171  BnF: cb12121034k (data)  GND: 4170491-5  LCCN: sh85086993  NDL: 00565994  NKC: ph1092389
מושך

בתחום המתמטי של מערכות דינמיות, מושך (באנגלית: Attractor) הוא קבוצה של מצבים שאליהם מערכת נוטה להתפתח, עבור מגוון רחב של תנאי התחלה של המערכת. ערכי מערכת שמתקרבים מספיק לערכי המשיכה נשארים קרובים גם אם הם מופרעים מעט בעקבות רעש אקראי או הפרעה מכוונת.
במערכות בעלות מימד סופי, המשתנה המתפתח עשוי להיות מיוצג אלגברית כווקטור n-ממדי. המושך הוא אזור במרחב n-ממדי. במערכות פיזיקליות, n הממדים עשויים להיות, למשל, שתיים או שלוש קואורדינטות מיקום עבור כל אחת מישות פיזית אחת או יותר; במערכות כלכליות, הם עשויים להיות משתנים נפרדים כמו שיעור האינפלציה ושיעור האבטלה.
דוגמה למושך מוזר במערכת לורנץ. כתוצאה ממצב התחלתי כלשהו במערכת, קיימת התכנסות למסלולים בעלי אופי כאוטי המתווים צורה הדומה לצורת כנפי פרפר.
אם המשתנה המתפתח הוא דו או תלת־ממדי, ניתן לייצג את המושך של התהליך הדינמי בצורה גאומטרית בשנים או שלושה ממדיים. מושך יכול להיות נקודה, קבוצה סופית של נקודות, עקומה, יריעה, או אפילו קבוצה מסובכת עם מבנה פרקטלי המכונה "מושך מוזר". אם המשתנה הוא סקלרי, המושך הוא תת-קבוצה של קו המספרים האמיתי. תיאור המושכים של מערכות דינמיות כאוטיות היה אחד ההישגים של תורת הכאוס.
הערות שוליים

↑  Weisstein, Eric W. "Attractor". MathWorld. Retrieved 30 May 2021.
מילט קמפבל

מילטון גריי "מילט" קמפבל (באנגלית: Milton Gray "Milt" Campbell; ‏9 בדצמבר 1933 – 2 בנובמבר 2012) היה אתלט אמריקאי. אלוף אולימפי (מלבורן 1956) בקרב עשר.
ביוגרפיה

קמפבל נולד בפליינפילד ניו ג'רזי. הוא ממוצא אפרו אמריקאי. הוא היה שחיין ושחקן פוטבול מצטיין.
באולימפיאדת הלסינקי (1952) זכה קמפבל במדליית כסף בקרב עשר בתוצאה של 6975 נקודות (6948 נקודות), אחרי בוב מתיאס שקבע שיא עולם חדש של 7887 נקודות (7592 נקודות) ולפני פלויד סימונס שקבע תוצאה של 6788 נקודות (6903 נקודות), שניהם חבריו לנבחרת האתלטיקה של ארצות הברית.
באליפות ארצות הברית שנערכה בשנת 1955 זכה קמפבל במדליית זהב בריצת 110 מטר משוכות בתוצאה של 13.9 שניות.
ביוגרפיה > אלוף אולימפי

באולימפיאדת מלבורן (1956) זכה קמפבל במדליית זהב בקרב עשר בשיא אולימפי חדש של 7937 נקודות (7565 נקודות), לפני בן ארצו רייפר ג'ונסון שקבע תוצאה של 7587 נקודות (7422 נקודות) ווסילי קוזנצוב מברית המועצות שקבע תוצאה של 7465 נקודות (7330 נקודות).
ביוגרפיה > שיאן עולם

תחרות שנערכה בקולטון ב-31 במאי 1957 קבע מילט בריצת 120 יארד משוכות שיא עולם חדש של 13.4 שניות.
שיאיו האישיים

ריצת 100 יארד: 9.6 שניות (1953)
ריצת 100 מטר: 10.5 שניות (1953)
ריצת 220 יארד: 20.7 שניות (1953)
ריצת 400 מטר: 48.8 שניות (1956)
ריצת 110 מטר משוכות: 13.4 שניות (1957) השוואת שיא עולם (בריצת 120 יארד משוכות)
קפיצה לגובה: 1.90 מטר (1956)
קפיצה במוט: 3.66 מטר (1956)
קפיצה לרוחק: 7.33 מטר (1956)
הדיפת כדור ברזל: 14.76 מטר (1956)
זריקת דיסקוס: 44.96 מטר (1956)
הטלת כידון: 57.07 מטר (1956)
קרב עשר: 7614 נקודות (1956)
מיוהיפוס

| מיוהיפוס |
| --- | --- |
 שלד של מיוהיפוס
תקופה
סוף אאוקן- סוף אוליגוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: מיוהיפוס
שם מדעי
 Miohippus ‏מארש, 1874

מיוהיפוס (שם מדעי: Miohippus) הוא סוג של יונק ממשפחת הסוסיים, אשר חי בין סוף האאוקן לסוף האוליגוקן ברחבי אמריקה הצפונית. הסוג הוגדר בשנת 1874 בידי החוקר עותניאל צ'ארלס מארש. פירוש השם של הסוג הוא: "סוס קטן", אך השם ניתן עקב מסקנה שגויה של מארש שסוס זה התקיים בתקופת המיוקן, אליה כלל לא הגיע והוא חי רק במהלך הפלאוגן. המאובנים התגלו מאלברטה שבקנדה ועד פלורידה וקליפורניה. הם השתייכו למספר מינים.
המיוהיפוס היה קטן יחסית לסוס והגיע לגובה של חצי מטר ולמשקל של 40 עד 55 ק"ג, קטן בהרבה ממרבית הסוסים השוקלים יותר מ-500 ק"ג בממוצע. הוא היה בעל מאפיינים פרימיטיביים כמו שלוש אצבעות רחבות ברגליו, רגליים קצרות בעלי קרסוליים גמישות ולסתות מוארכות יותר בעלות מבנה שיניים גדולות שהתפתחו לטוחנות ועזרו לסוס לאכול עשבים.
המיוהיפוס התפתח כנראה למזוהיפוס, גם הוא מהאוליגוקן או לקלובטיפוס (Kalobatippus), שעבר דרך גשר יבשתי לאסיה. מינים אלה נכחדו עם תחילת המיוקן, אז האקלים היה יבש יותר והעשב שגשג במקום היערות והערבות.
מיני הסוג

Miohippus anceps
Miohippus annectens
Miohippus assiniboiensis
Miohippus condoni
Miohippus equiceps
Miohippus equinanus
Miohippus gemmarosae
Miohippus gidleyi
Miohippus intermedius
Miohippus longicristis
Miohippus obliquidens
Miohippus primus
Miohippus quartus
מי נהר

ערך זה עוסק בשיר של הפרויקט של עידן רייכל. אם התכוונתם לדמות לוחם ברברי, ראו .
"מי נהר" הוא סינגל של הפרויקט של עידן רייכל שהוקלט על ידי הזמרת הישראלית ענת בן חמו. השיר יצא לאור ב-8 במרץ 2009, כסינגל החמישי מתוך האלבום "בין קירות ביתי", על ידי חברת התקליטים הליקון.
רקע וכתיבה

פרק זה לוקה בחסר. אנא תרמו לוויקיפדיה ו.
השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום.
הצלחה

השיר הגיע בשיאו למקום הרביעי במצעד השבועי של רשת ג', ושהה שם למשך כ-12 שבועות. במצעד הפזמונים השנתי של התחנה, דורג השיר במקום ה-16. במצעד הפזמונים השנתי של גלגלצ דורג השיר במקום ה-15.
נכון לאפריל 2020, מונה הצפיות של הקליפ של השיר באתר יוטיוב עומד על כ-2 מיליון. כמו כן, מונה ההשמעות של השיר ברשת הזרמת המדיה ספוטיפיי עומד על כחצי מיליון.
מיקומי שיא

|   ‏‏‏  מצעדים שבועיים (2009)> מדינה |   ‏‏‏  מצעדים שבועיים (2009)> מצעד |   ‏‏‏  מצעדים שבועיים (2009)> מיקום שיא |   ‏‏‏  מצעדים שבועיים (2009)>  |
| --- | --- | --- | --- |
|  ישראל | מדיה פורסט ישראל | 7 |  |
|  ישראל | רשת ג' | 4 |  |
|  ישראל | רדיו ירושלים | 7 |  |
|   ‏‏‏  מצעדי סוף-שנה (2009)> מדינה |   ‏‏‏  מצעדי סוף-שנה (2009)> מצעד |   ‏‏‏  מצעדי סוף-שנה (2009)> מיקום שיא |   ‏‏‏  מצעדי סוף-שנה (2009)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 16 |  |
|  ישראל | גלגלצ | 15 |  |
הערות שוליים

1 2  פטיפון - עידן רייכל - מי נהר, באתר פטיפון
1 2 3  מי נהר, באתר "פזמונט"
↑   The Idan Raichel Project - הפרויקט של עידן רייכל - מי נהר, סרטון  באתר יוטיוב (אורך: 3:05)
↑  Mai Nahar (River Waters), נבדק ב-2020-04-07
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
מונסורוו

| --- | --- |

לוגו הלהקה
 מקום הקמה:  הלסינקי 
 מוקד פעילות:  הלסינקי, פינלנד
 תקופת הפעילות:  מ-1995
 סוגה:  פולק מטאל, בלאק מטאל, מטאל פגאני, פרוגרסיב מטאל
 חברת תקליטים:  Spinefarm Records
 www.moonsorrow.com
 חברים
 הנרי סורבלי   וילה סורבלי   מיטייה הרווילאטי   מרקוס איורן   מרקו טרבונן
 
מונסורוו (צער הירח - Moonsorrow) להקת פולק מטאל שהוקמה באמצע שנות התשעים בהלסינקי, פינלנד.
היסטוריה

מונסורוו הוקמה ב-1995 בהלסינקי, בירת פינלנד, וההרכב הראשוני כלל את בני הדודים וילה סורבלי (שירה ובס) והנרי סורבלי (גיטרה וקלידים). ההרכב הראשוני הזה הוציא לאור מספר קלטות דמו שמבחינה מוזיקלית בסגנון בלאק מטאל סימפוני (בלאק מטאל עם השפעות של מוזיקה קלאסית).
האלבום הראשון של מונסורוו, Suden Uni ("חלומו של זאב") הוקלט בשנת 2000 ויצא בשנת 2001 יחד עם קלטת הדמו Tämä Ikuinen Talvi ("החורף הנצחי") ששוחררה מחדש כאלבום. Suden Uni הוכר על ידי מעריצי הלהקה ומבקרי המטאל כאלבום אפי, שמתאפיין הן באלמנטים פולקלוריים והן בייחודיות של הפגניזם הפיני.
אחרי שצירפו את מיטייה הרווילאטי כגיטריסט שני ואת מרקוס איורן כקלידן, הלהקה החלה לצאת ולהופיע לראשונה. את האלבום הראשון עם שני חברי ההרכב החדשים הם הוציאו בשנת 2001, שמו היה
Voimasta Ja Kunniasta ("על כוח וכבוד").
הפריצה של הלהקה בעולם המטאל החלה לאחר יציאתו לאור של האלבום Kivenkantaj ("נושא האבן"), אלבום שהתאפיין ביצירות אפיות פולקלוריות ארוכות.
בשנת 2005 יצא אלבומה המלא החמישי של הלהקה Verisäkeet ("חריזת הדם").
בינואר 2006 מונסורוו הופיעה לראשונה בארצות הברית בפסטיבל המטאל "Heathen Crusade" שנערך ב-Columbia Heights, מינסוטה.
ב-7 במרץ אותה שנה, מונסורוו הכריזה באתר האינטרנט שלה על חתימתה לשני אלבומים מלאים נוספים תחת חברת התקליטים הפינית "Spinefarm" ושאלבומה הבא ייצא עוד באותה שנה. בנוסף, הלהקה דיווחה שסולן להקת הוויקינג מטאל ת'ירפינג, תומאס וא'אנאנן, יתארח באלבום שעתיד לצאת. לקראת סוף השנה הודיעה הלהקה שיציאתו של האלבום החדש הקרוי Viides Luku - Hävitetty נידחת ל-10 בינואר 2007 והאלבום יצא באותו תאריך כמתוכנן והכיל בתוכו שני שירים ארוכים במיוחד. האלבום התקבל בצורה חיובית מאוד ואוהדת במיוחד בקרב חובבי המטאל ומבקרי הז'אנר.
חברי הלהקה

הנרי סורבלי- גיטרה, קלידים ושירה (גראולים ושירה נקייה; חבר גם בפינטרול).
וילה סורבלי- בס ושירה.
מיטייה הרווילאטי- גיטרה וקולות רקע.
מרקוס איורן- קלידים.
מרקו טרבונן - תופים.
דיסקוגרפיה > קלטות דמו

Metsä - 1997
Tämä Ikuinen Talvi (שוחרר גם כאלבום בשנת 2001).
דיסקוגרפיה > אלבומי אולפן

Suden Uni - 2001
Voimasta Ja Kunniasta - 2001
Kivenkantaja - 2003
Verisäkeet - 2005
Viides Luku - Hävitetty - 2007
מכנסי קאפרי

הטניסאי רפאל נדאל לבוש מכנסי קאפרי
מכנסי קאפרי מכונים בישראל גם כמכנסי שלושת רבעי אילו מכנסיים ארוכים יותר ממכנסיים קצרים, כלומר ארוכים יותר מאורך הברך אך קצרים יותר ממכנסיים באורך מלא, לרוב באורך של שלושת רבעי ממכנסים ארוכים סטנדרטיים.
המכנסיים הוצגו לראשונה ב-1948 באירופה והפכו לפופולרים במיוחד באי קאפרי בשנות החמישים ומכאן שמם. השחקנית גרייס קלי הייתה מבין הראשונות שהציגה מכנסיים אילו בסרטיה ותרמה לפופולריות של העיצוב.
מיכאיל טאניץ'

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  15 בספטמבר 1923 טאגאנרוג 
 פטירה:  17 באפריל 2008 (בגיל 84) מוסקבה, רוסיה 
 שם לידה:  Михаил Исаакович Танхилевич 
 מדינה:  ברית המועצות, רוסיה 
 מקום קבורה:  בית העלמין וגנקובסקויה 
 שפות היצירה:  רוסית 
 תקופת הפעילות:  מ-1956 
 פרסים והוקרה:  אמן כבוד של הפדרציה הרוסית  מדליה להנצחת 50 שנים לכוחות המזוינים של ברית המועצות  מדליה להנצחת 40 שנים לניצחון במלחמה הפטריוטית הגדולה 1941־1945  מדליה להנצחת 30 שנים לניצחון במלחמת המולדתה הגדולה 1941-1945  מדליה להנצחת 20 שנים לניצחון במלחמת המולדתה הגדולה 1941–1945  מדליה לציון 60 שנים לכוחות המזוינים של ברית המועצות  מדליה לחיזוק אחוות הנשק  מדליה להנצחת 70 שנה לכוחות המזוינים של ברית המועצות  עיטור מלחמת המולדת  פרס משרד הפנים של רוסיה  עיטור התהילה  עיטור התהילה מדרגה שלישית  מדליה להנצחת 60 שנים לניצחון במלחמת המולדת הגדולה 1941–1945  עיטור הכבוד של הפדרציה הרוסית  מדליית הניצחון על גרמניה במלחמה הפטריוטית הגדולה 1941–1945  מדליה על שם ז'וקוב  מדליה להנצחת 50 שנים לניצחון במלחמת המולדת הגדולה 1941–1945  אמן העם של הפדרציה הרוסית  עיטור הכוכב האדום  עיטור המלחמה הפטריוטית הגדולה דרגה ראשונה  מדליית ותיק העמל  Badge "25 Years of Victory in the Great Patriotic War" 
 
מיכאיל טאניץ' (ברוסית: Михаил Исаевич Танич;‏ 15 בספטמבר 1923, טגנרוג - 17 באפריל 2008, מוסקבה) היה משורר רוסי וסובייטי, זוכה תואר אמן העם (2003).
חייו

מיכאיל טאניץ' (טנחילביץ') נולד בטגנרוג. בהתאם לעדויות של טניץ' סבו מצד אביו היה יהודי דתי אדוק. אביו של המשורר במהלך מלחמת האזרחים ברוסיה לחם בחזית ולאחר שחרור מהצבא נקלט בצ'קה. לאחר מספר שנים הוא התמנה למפקד ניהולי במנגנון העירוני. במהלך הטיהורים הגדולים הוא הוצא להורג ב-6 באוקטובר 1938. גם אימו של המשורר נעצרה והוא התגורר אצל סבו מצד אימו ברוסטוב על דון.
ביולי 1942, במהלך מלחמת העולם השנייה, טאניץ' גויס לצבא האדום ונשלח לבית הספר לתותחנים. לאחר סיום ההכשרה הוא נשלח לחזית ולחם כמפקד צוות תותח. את המלחמה סיים את הלחימה בשטח גרמניה. על אומץ ליבו בלחימה עוטר בעיטור כוכב האדום ועיטור התהילה מדרגה השלישית על גבורה בקרב.
לאחר שחרור מהצבא הוא חזר לרוסטוב על דון והחל לימודי הנדסה. בשנת 1947 הוא נעצר באשמת "תעמולה אנטיסובייטית" - בשיחת חברים הוא סיפר על כך שכבישים ומקלטי רדיו בגרמניה טובים יותר מאלו מתוצרת ברית המועצות. בעקבות האישום הוא נשלח למחנות גולג לתקופה של 6 שנים.
לאחר השחרור טאניץ' התמקם בסחלין ועבד בחברת בנייה המקומית. באותן השנים הוא החל לפרסם שירים בעיתונות המקומית תחת שם עט "טאניץ'" והתגרש מאשתו הראשונה.
בשנת 1954 הוא התחתן בפעם השנייה. בשנת 1956 טאניץ' זוכה מכל אשמה והזוג הצעיר עבר למוסקבה. בשנת 1959 יצא לאור ספר שירים הראשון של המשורר.
פעילות אמנותית

בתחילת שנות ה-60 אחד משירי טאניץ' ("עיירת הטקסטיל") הולחן על ידי יאן פרנקל וזכה לפופולריות רבה. מפגש זה של המשורר עם המלחין היה פריצת דרך בקריירה של טאניץ'. לאור ההצלחה מלחינים נוספים (ניקיטה בוגוסלובסקי, אוסקר פלצמן, ולדימיר שאינסקי החלו להלחין שירים לפי מילים של טאניץ'.
בשנת 1963 הולחן שירו "החתול השחור" שזכה להצלחה רבה, אף על פי שהשמעתו בטלוויזיה נאסרה תוך זמן קצר.
בשנות ה-80 טאניץ' שיתף פעולה עם ריימונד פאולס ודוד טוכמנוב ושיריו בוצעו על ידי אדיתה פייכה, ולנטינה טולקונובה ולריסה דולינה. אחד השירים המפורסמים היה שיר "קומרובו" בביצוע איגור סקלייאר.
בשנת 1990 טאניץ' הקים את להקת "לסופופל". במהלך השנים הלהקה הוציאה מעל 20 תקליטים בהם ביצעה מעל ל-300 שירים של טאניץ'.
הזמר והמלחין הרוסי איגור ניקולייב, יליד סחלין, התיידד עם טאניץ' כאשר הגיע למוסקבה, ומילים של המשורר היו בסיס לשירים ראשונים של הזמר.
מאז תחילת תחרות שירים טלוויזיונית "שיר השנה" בשנות ה-70, פזמונים עם מילים של טאניץ' זכו בתחרות כל שנה.
במהלך כל התקופה טאניץ' המשיך להוציא לאור ספרים עם שיריו ובסך הכול פרסם כ-20 ספרים. בשנת 2000 הוא פרסם ספר זכרונות.
קברו של מיכאיל טאניץ' בבית העלמין וגנקובסקויה שבמוסקבה.
מיכאיל חוזין

| --- | --- |

מיכאיל חוזין
 לידה:  22 באוקטובר 1896 כפר בפלך טמבוב, האימפריה הרוסית האימפריה הרוסית
 פטירה:  27 בפברואר 1979 (בגיל 82) מוסקבה, ברית המועצות ברית המועצות
 מקום קבורה:  בית העלמין וגנקובסקויה 
 מדינה:  האימפריה הרוסית, ברית המועצות 
 השכלה:  אקדמיית פרונזה 
 השתייכות:   צבא האימפריה הרוסית הצבא האדום הצבא האדום
 תקופת הפעילות:  1915–1963 (כ־48 שנים)
 דרגה:   גנרל-פולקובניק
 תפקידים בשירות
 מפקד הדיוויזיה ה-32 מפקד הדיוויזיה ה-34 מפקד הדיוויזיה ה-36 מפקד הדיוויזיה ה-18 מפקד הקורפוס הראשון מפקד המחוז הצבאי לנינגרד מפקד האקדמיה הצבאית פרונזה מפקד הארמייה ה-54  מפקד חזית לנינגרד מפקד הארמייה ה-33 מפקד קבוצת וולחוב מפקד הארמייה ה-20 מפקד קבוצת הכוחות המיוחדים מפקד המחוז הצבאי וולגה
 פעולות ומבצעים
 מלחמת העולם הראשונה מלחמת האזרחים ברוסיה מלחמת העולם השנייה
 עיטורים
          
 
מיכאיל סמיונוביץ' חוזין (ברוסית: Михаил Семёнович Хозин; 22 באוקטובר 1896 - 27 בפברואר 1979) היה מפקד בכיר בצבא האדום אשר פיקד על ארמיות במהלך מלחמת העולם השנייה.
ביוגרפיה > תחילת דרכו

חוזין נולד ב-22 באוקטובר 1896, ולמד להיות טכנאי רכבת. ב-7 באוגוסט 1915 הוא גויס לצבא האימפריה הרוסית והוצב ברגימנט המילואים ה-60. ביוני 1916 הוא נשלח ללחום במלחמת העולם הראשונה כחלק מרגימנט הרגלים הסיבירי ה-37, אשר היה חלק מהדיוויזיה הסיבירית ה-10. הוא לחם בחזית המזרחית ובחזית הרומנית כמפקד צוות מקלע. ב-1917, בעקבות פיזור הצבא הקיסרי, פרש חוזין מהצבא. ב-1918 הוא הצטרף למפלגה הבולשביקית ולצבא האדום. הוא לחם במלחמת האזרחים ברוסיה כמפקד גדוד ולאחר מכן כמפקד רגימנט. באפריל 1921 הוא מונה למפקד בריגדה, ולחם בדיכוי מרידות שונות נגד השלטון הקומוניסטי. ב-1924 הוא מונה למפקד הדיוויזיה ה-32, וב-1926 הועבר לפקד על הדיוויזיה ה-34. ב-1932 הוא מונה למפקד הדיוויזיה ה-36, וב-1935 הועבר לדיוויזיה ה-18. ב-1937 מונה למפקד הקורפוס הראשון. ביולי של אותה שנה מונה למפקח על כוחות הצבא במחוז הצבאי לנינגרד, בדצמבר מונה לסגן מפקד המחוז, ובאפריל 1938 קודם להיות מפקד המחוז. בינואר 1939 מונה למפקד האקדמיה הצבאית פרונזה. ב-4 ביוני 1940 הוא הועלה לדרגת לייטננט גנרל.
ביוגרפיה > מלחמת העולם השנייה

ב-13 בספטמבר 1941, זמן קצר לאחר פתיחת המתקפה הגרמנית, מונה חוזין לראש מטה חזית לנינגרד. זמן קצר לאחר מכן, מונה במקביל למפקד הארמייה ה-54. כבר ב-27 באוקטובר מונה למפקד חזית לנינגרד, ולחם עמה במהלך המצור על לנינגרד. ב-8 ביוני 1942 הוא הוחלף בתפקיד בלאוניד גובורוב, ונמתחה עליו ביקורת קשה מאוד. הוא הועבר לפקד על הארמייה ה-33. באוקטובר של אותה שנה הוא מונה למפקד "קבוצת וולחוב", וזמן קצר לאחר מכן מונה לסגן מפקד החזית המערבית. ב-4 בדצמבר 1942 מונה למפקד הארמייה ה-20. בתחילת שנת 1943 הוא הועלה לדרגת לדרגת גנרל פולקובניק, ובמהלך אותה שנה שירת כסגן מפקד החזית הצפון-מערבית ולאחר מכן מילא אותו תפקיד בחזית המערבית. במרץ 1944 מונה למפקד המחוז הצבאי וולגה עד סוף המלחמה.
ביוגרפיה > אחריתו

ביולי 1945 הועבר לאגף כוח האדם, ושנה לאחר מכן מונה למפקד המכון הפדגוגי הצבאי. בפברואר 1954 מונה לראש המכון הצבאי לשפות זרות. בין 1956–1963 עמד בראש מחלקת האקדמיה של המטה הכללי. הוא פרש מהצבא בנובמבר 1963. חוזין נפטר במוסקבה ב-27 בפברואר 1979 בגיל 82.
מאסה (תירס)

| --- | --- |

שלבי הכנת המאסה חרינה
 
 מאכלים
 סוג:  בצק 
 מוצא:  מקסיקו 
 מרכיבים עיקריים:  מאכל תירס 
 
בצק מאסה להכנת טורטיות
מאסה (בספרדית: Masa או Masa de maíz) הוא בצק תירס שמגיע מתירס טחון לאחר ניקסטאמליזציה (ניקסטאמליזציה הוא תהליך להכנת תירס, או דגן אחר, שבו משרים את הדגן ומבשלים אותו בתמיסה בסיסית, בדרך כלל מי סידן הידרוקסידי).
מאפיינים

חומר הגלם למנה משמש להכנת טורטיות תירס, גורדיטות, טמלה, פופוסות ומנות רבות אחרות של מטבחי אמריקה הלטינית. הוא מיובש כאבקה לצורת קמח הנקראת מאסה הרינה. מאסה משוחזרת ממאסה הרינה על ידי ערבוב עם מים לפני השימוש בבישול.
בספרדית, masa harina מתורגם ל"קמח בצק", שיכול להתייחס לסוגים רבים אחרים של בצק.
הכנה

תבואת תירס שדה מיובשת ולאחר מכן מטופלת על ידי בישול הדגן הבוגר והקשה בתמיסה מדוללת של סידן הידרוקסידי או אפר עצים, ולאחר מכן משרים אותו שעות רבות. בשלב הבא שוטפים ביסודיות את התירס הספוג, כדי להסיר את הטעם הלא נעים של האלקלי. תהליך זה הוא ניקסטמליזציה, והוא מייצר הומיני, הנטחן לבצק יבש יחסית ליצירת מאסה טרייה. ניתן למכור את המאסה הטרייה או להשתמש בה ישירות ומייד, או לייבש ולערבב לאבקה ליצירת מאסה הרינה, או קמח מאסה.
סיד ואפר הם בסיסיים ביותר: הבסיסיות מסייעת להתמוססות ההמיצלולוז, המרכיב העיקרי דמוי דבק בדפנות תאי התירס, ומשחררת את הקליפות מהגרעינים ומרככת את התירס. חלק משמן התירס מתפרק לחומרים מתחלבים (מונוגליצרידים ודיגליצרידים), כשגם החיבור של חלבוני התירס זה לזה מתרופף. החומר פועל כמקשר לשרשראות צד חומציות של חלבון ופוליסכריד.
השינויים הכימיים במאסה מאפשרים יצירת בצק, וגם מאפשרים לחומר התזונתי ניאצין להיספג במערכת העיכול. לעומת זאת, קמח תירס לא מטופל אינו מסוגל ליצור בצק בתוספת מים, ותזונה הנשענת מאוד על צריכתו מהווה גורם סיכון למחלת פלגרה.